text: আলিপুর ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
  
  আয়তন ও জমির ব্যবহার
  আলিপুর ইউনিয়নের আয়তন ৫৯৩০.৫২৯ একর। একফসলি জমির পরিমানঃ ১২৫ হেক্টর, দুইফসলি জমির পরিমানঃ ৩,৯৭৫ হেক্টর, তিনফসলি জমির পরিমানঃ ১,৫২৯ হেক্টর।
  
  জনসংখ্যা
  ২০১৩ সালের পরিসংখ্যান অনুযায়ী আলিপুর ইউনিয়নের লোকসংখ্যা ৩১,১২০ জন। এর মধ্যে পুরুষ ১৬,২৮৫ জন এবং মহিলা ১৫,৮৩৫ জন।
  
  প্রশাসনিক কাঠামো
  আলিপুর ইউনিয়ন সাতক্ষীরা সদর উপজেলার আওতাধীন ৭নং ইউনিয়ন পরিষদ। ইউনিয়নে চারটি হাট-বাজার রয়েছে।
  
  শিক্ষা ব্যবস্থা
  আলিপুর ইউনিয়নের সাক্ষরতার হার ৭১%। এ ইউনিয়নে ২টি কলেজ, ২টি মাধ্যমিক বিদ্যালয়, ১টি নিন্ম মাধ্যমিক বিদ্যালয়, ৩টি মাদ্রাসা (এতিমখানা ২টি) ও ১১টি প্রাথমিক বিদ্যালয় রয়েছে।
  
  ধর্মীয় অবকাঠামো
  আলিপুর ইউনিয়নে ৪৫ টি মসজিদ, ০২টি মন্দির রয়েছে।
  
  তথ্যসূত্র
  
  বহিঃসংযোগ
  আলিপুর ইউনিয়নের তথ্য বাতায়ন
  
  বিষয়শ্রেণী:সাতক্ষীরা সদর উপজেলার ইউনিয়ন
title: আলীপুর ইউনিয়ন, সাতক্ষীরা সদর